标题：疑龙经
基本信息
（唐）杨筠松著
目录1
目录
上篇…………………………………………………………01
中篇…………………………………………………………07
下篇…………………………………………………………12
附:疑龙十问…………………………………………………16
附：卫龙篇……………………………………………………26
附：变星篇……………………………………………………28
上篇
疑龙经1疑龙何处最难疑，寻得星峰却是枝.关峡从行并护托，矗矗枪旗左右随.干上星峰金不作，星峰龙法近虚词.与君少释狐疑事，干上寻龙真可据.干龙长远去无穷，行到中间阳气聚.面前山水又可爱，背后护龙皆反背.君如就此问疑龙，此是干龙迎送队.譬如赍粮适千里，岂无顿宿分内外龙行长远去茫茫，定有参随部位长.凡有好山为干去，枝龙尽处有旗枪.旗枪也是星峰作，圆净尖方高更卓.就中寻穴穴却无，干去未休枝早落.枝龙身上亦可裁，半是虚花半是胎.若是虚花无朝应，若是结实护送回.护缠尚要观叠数，一叠回来龙身顾.莫便将为真实看，此是护龙叶交互.三重五重抱回来，此就枝龙腰上做.干龙尤自随水去，护送迢迢不回顾.正龙身上不生峰，有峰皆是枝叶送.君如见此干龙身，的向干龙穷处觅.疑龙经2君如寻得干龙穷，二水相交穴受风.风吹水劫却非穴，君如到此是疑龙.请君看水交缠处，水外有山来聚会.翻身顾母顾祖宗，此是回龙转身处.宛转回龙是挂钩，未作穴时先作朝.朝山皆是宗与祖，不与千里远迢迢.穴前诸官皆拜揖，千源万派皆朝入.此是寻龙大法门，两水夹来皆转揖.寻龙何处使人疑，寻得星峰却是枝.枝叶乱来无正穴，真龙到处又疑非.只缘不识两边护，却爱飞峰到脚随.飞峰斜落是龙脚,脚上生峰一边卓.真龙平处无星峰，两边生峰至难捉.背斜面直号飞峰，此是真龙夹从龙.一节生峰一节插，两节虽长号宽峡.峡长绕出真龙前，背后星峰又可怜.到此孤疑不能识，请向正龙寻两边.两边起峰为护从，正龙低平最贵重.星峰两边转前揖，揖在穴前为我用.问君州县正身龙，大浪横江那有峰.起峰皆是两边脚，去为小穴为村浇.如此寻龙看两边，两边生脚未尝偏.正身绕却中央去，禄破文廉多作关.关门是为有大小，破禄二星外为拦.禄存无禄作神坛，破军不破作近关.要寻大地寻关局，关局大小水口山.大凡寻龙要寻干，莫道无星又无换.君如不识枝干龙，每见干龙多诞谩.疑龙经3不知干长缠亦长，外山外县山为伴.寻龙千里远迢递，其次五百三百里.先就舆图看水源，两水夹来皆有气.水源自是有长短，长作军州短作县.枝上节节是乡村，干上时时断复断.分枝劈脉散乱去，干中有枝枝复干.凡有枝龙长百里，百里周围作一县.百里各有小干龙，两水峡来寻曲岸.曲岩有水抱龙头，抱处好寻气无散.到此先看水口山，水口交牙内局宽.便就宽容平处觅，左右周围无空闲.断然有穴在此处，更看朝水与朝山.朝水与龙一般远，共祖同宗来作伴.客山千里来作朝，朝在面前为近案.如有朝迎情性真，将相公侯立可断,寻得真龙不识穴，不识穴时总空说.识龙识穴始为真，下着真龙官不绝.真龙隐拙穴难寻，惟有朝山识幸心.朝若高时高处点，朝若低时低处针.朝山亦自有真假，若是真时特来也.若是假时山不来，徒爱尖圆巧如画.若有真朝来入怀，不必尖圆如龙马.惟要低昂起伏来，不爱尖倾直去者.直去名为坠朝山，虽见尖圆也是闲.譬如贵人背面立，与我情意不相关.亦有横列为朝者，若是横朝似衙喏.疑龙经4前山横过脚分枝，枝上作朝首先下.首下作峰或尖圆，只只来朝列我前.大作排牙小作列，如鱼骈头蚕比肩.朝余却去作水口，与我后缠两相凑.交牙护断水不流，不放一山一水走.到此寻穴定明堂，明堂横直细推别.横城宽抱有垣星，更以三垣论交结.交结多时垣气深，交结少时垣局泄.长垣便是横朝班，局心便是明堂山.钩铃垂脚向垣口，北面重重尊圣颜.大抵山形虽在地，地有精光属星次.体魂在地光在天，识得星光真精艺.明堂惜水如惜血，穴里避风如避贼.莫令穴缺被风吹，莫使溜牙遭水劫.问君如何辨明堂，外山抱里内平洋.也有护关亦如此，君若到此细推详.时师每到关峡里，山水周围秀且现.踌躇四顾说明堂，妄指横山作真地.不知关峡自周围，只是护关堂泄气.泄气之法妙何观，左右虽回外无拦.此是正龙护关峡,莫将堂局此中看.与君细论明堂样，明堂须要之玄放.明堂绕曲如绕绳，绕在穴前须内向.内向之水抱身横，对面抱来弓带象.上山下来下山上，中有吉穴随形向.形若真时穴始真，形若不真是虚诳.虚诳之山看两边，两边虚穴亦如然.外缠不转内托返，此疑龙经5是贵龙形气散.龙虎背后有衣裾，此是官阑拜舞袖.虽然有袖穴不见，官不离乡任何受.贵龙行处有毡褥，毡褥之龙富贵局.问君毡褥如何分，龙下有坪如鳖裙.譬如贵人有拜席，又如僧道坛具伸.真龙到穴有ブ褥，便是枝龙山富足.此是神仙识贵龙，莫道肥龙多息肉.瘦龙虽是孤寒山，也有瘦龙出高官.肥龙须作贵龙体，也有肥龙反凌替.问君肥瘦如何分，莫把雌雄妄轻议.大戴亦尝有此言，溪谷为牝低伏蹲.冈陵为牡必雄峙，不知肥瘦有殊分.汉儒以山论夫妇，夫山高峻妇低去.此是儒家论尊卑，便是龙家雌雄语.大抵肥龙要瘦护，瘦龙也要肥龙御.瘦龙若有ブ褥形，千里封侯居此地.敢将禹迹来问君，舆图之上要细论.寻龙论脉尤论势，地势如何却属坤.若以山川分两界，黄河川江两源派.其中有枝济与河，淮汉汀水亦长源.干中有枝枝有干，长者入海短入垣.若以干龙会大尽，太行碣石至海需.又有高山入韦岭，又分汝颍河流吞.南干分枝入海内，河北河东皆不背.葱岭连绵入桂连,又入衡阳到江边.其间屈曲分臂去，不知多少枝叶繁.疑龙经6又分一派入东海，又登碣石会为垣.一枝分送入海门，干龙尽在江阴坟.若以干龙为至贵，东南沿海天中尊.如何垣星不在彼，多在枝龙身上分.到彼枝干又难辨，枝上多为州与县.京都多是在中原，海岸山穷风荡散.君如要识枝干龙，更看疑龙中下卷.
中篇
疑龙经7虽然已识枝中干，长作京都短作县.枝中有干干有枝，心里能明口能辨.只恐寻龙到此穷，两水夹来风荡散.也有方州并大邑，直到水穷山绝岩.也有城隍一都会，深在山原隈僻畔.今日君寻到水穷，砂砾坦然缠护窜.右寻无穴左无形，无穴无形却寻转.寻转分枝上觅穴，惟见纵横枝叶乱.也识转换也识缠，也识护托也识断.只是狐疑难捉穴，穴若假时无正案.到此之时心生疑，若遇高明能剖判.为君决破之疑心，枝干乱时分背面.假如两水夹龙来，便看外缠那边回.缠山缠水回抱处，背底缠山缠水隈.护缠亦自月大小，大小随龙长短来.龙长缠护亦长远，龙短缠护亦近挨.大抵缠山必回转，莫把明堂向外裁.曲转之形必是面，只恐朝山塞不开.寻得缠护分明了，更看落头寻要妙.缠山缠水如屏，向前宽阔看多少.疑龙经8缠水缠山作案山，只恐明堂狭不宽.山回水抱虽似面，浪打风吹岩壁寒.请君来此看背面，水割石岩龙背转.若是面时宽且平,若是背时多陡岩.面时平坦中立穴，局内必定朝水缓.萦纡环抱入怀来，不似背变风荡散.君如识得背面时，枝干寻龙无可疑.宽平大曲处寻穴，此为大地断无疑.详看朝迎在何处，中有横过水城聚.背后缠水与山回，相合前朝水相随.后缠抱来结水口，前头生脚来相凑.两山两水作一关，更看罗星识先后.罗星亦自有首尾，首逆上头尾拖水.如此寻穴与寻龙，不落空亡与失踪.秤定上下左右手，的有真龙在此中.忽然数山皆逼水，水夹数山来相从.君如看到护送山，上坡下坡事一同.无疑上坡是真穴，看来下坡亦藏风.二疑更看上下转，山水转抱是真龙.夹龙身上亦作穴，此处恐是双雌雄.虽作两穴分贵贱，分高分下更分中.也有真形无朝水，只看朝山为近侍.朝水案外暗循环，此穴自非中下地.只爱案山逼水转，不爱顺流随水势.顺流随水案无力，此处名为破城里.若是逆水作案山，关得外垣无走气.也有真形无朝山，只要诸水聚其间.汪汪万顷明堂外，内疑龙经9局周回如抱环.钩钤键闭不漏泄，内气无容外气残.外阳朝海拱辰入，内气端然龙虎安.枝干之龙识背面，位极人臣世袭官.总饶已能分背面，面得宽平背崖岩.假如两水夹龙来，屈曲翻身势大转.一回顿伏一翻身，一回转换一回断.两边皆有山水朝，两边皆有水抱岩.两边皆有穴形真,两边皆有山水案.两边朝迎皆可观，两边明堂皆入选.两边缠护一般来，两手下边皆回转.此山背面未易分，心下孤疑又难判.不应两边皆立穴，大小岂容无贵贱.只缘花穴使人疑，更看护身脚各辨.莫来此处谈真龙，两水夹来龙必转.逆转之龙有鬼山，鬼山拖脚皆后环.识得背面更识鬼，识鬼之外更识官.大凡干龙行尽处，外山隔水来相顾.干龙若是有鬼山，回转向前宽处安.凡山大曲水大转，必有王侯居此间.也有干龙夹两水，更不回头直为地.只是两护必不同，定有护关交结秘.干龙行尽若无鬼，须看众水聚何处.众水聚处是明堂，左右交牙锁真气.如此明堂虽是真，锁结交牙诚可贵.问君疑龙何处难，两水之中必有山；两山之中必有水，山水相夹是机源.疑龙经10假如十条山同聚，必有十水归一处.其间一水是出门，九山同来作门户.东行看西西山好，西上看东东山妙.南山望见北上山，山奇不秀疑似间.北上看见南山水，矗矗尖奇秀且丽.君如遇见此处时，两水夹来何处是与君更为何分别，先分贵贱星罗列.更须参究龙短长，又看顿伏星善良.尊星不肯为朝见，从龙虽来挠掉藏.贵龙重重出入帐，贱龙无帐空雄强.十山九水难同聚，贵龙居中必异常.问君如何分贵贱，真龙不肯为朝见.凡有星峰去作朝，此龙骨里福潜消.譬如吏拴与臣仆,终朝跪起庭前伏.那有精神立自身，时师只说同关局.朝山护送岂无穴，轻重多与贵龙别.龙无贵贱只论长，缠龙远出前更强.若徒论长不论贵，缠龙有穴反为良.只恐录龙易厌ル，虽有眼力无脚力.若不穷源论祖宗，也寻顿伏识真踪.古人寻龙寻顿伏，盖缘顿伏生尖曲.曲转之余必生枝，枝上必为小关局.譬如人行适千里，岂无解鞍并顿宿顿宿之所虽未住，亦有从行并部曲.顿伏移换并退卸，却看山面何方下.移换却须寻回山，山回却有迎送还.迎送相从识龙面，龙身背上是缠山.缠山转来龙抱体，此中寻穴又何难.疑龙经11古人建都与建邑，先寻顿伏识龙关.升虚望楚与陟，此是寻顿与山面.降观于桑与降原，此是寻伏下平田.度其夕阳揆以日，南北东西向无失.乃陟南冈景于京，此是望穴识龙形.陟彼百泉观水去，陟彼溥原观水聚.或陟南冈与太原，是寻顿伏非苟然.古人卜宅贵详审，经旨分明与后传.
下篇
疑龙经12龙已识真无可疑，尚有疑穴费心思.大抵真龙临落穴，先为虚穴贴身随.穴有乳头有钳口，更有平坡无左右.亦有高峰下带垂，更有昂头居陇首.也曾见穴在平洋，四畔周围无高冈.也曾见穴临水际，俗人见穴无包藏.也曾也穴如仄掌，却与仰掌无两样.也曾出穴直如枪，两水射胁自难当.更有两山合一气，两水三山同一场.君如识穴不识怪,只爱左右抱者强.此与俗人无以异，多是葬在虚花里.虚花左右似有情，仔细辨来非正形.虚穴假穴更是巧，仔细看来无甚好.怪形异穴人厌看，如何子孙世袭官.只缘怪形君未识，识得裁穴却无难.识龙自合当识穴，已在《变星篇》内说.恐君疑穴难取裁，好向后龙身上别.龙上生峰是根ぼ，前头结穴是花开.根ぼ若真穴不假，盖从种类生出来.若不随星识根种，妄随虚穴凿山隈.疑龙经13请君孰认《变星篇》，为钳为乳为分别.高低平地穴随身，岂肯妄下钳乳穴穴若不随龙上星，断然是假不是真.请君更好旧坟覆，贪星是乳巨钤局.外县京国多平洋，也有城邑在高岗.淮甸州县在水尾，夔峡山岭是城隍.随他地势看高下，不可执一拘挛也.千万随山寻穴形，此说断能辩真假.冀州壶口落低下，盖缘辅弼为垣马.太原落处尖似枪，盖缘廉破龙最长.建康落在坡平地，盖缘辅弼星为体.太原平坦古战场，熊耳为龙星可详.长安帝垣星外峙，巨武竹龙生出势.京师落在垣局中，狼星夹出巨门龙.太行走入河中府，入首连生六七存.入首虽然只是山，落处却在回环间.此与窝钳无以异，只在大小识形难.我观星辰在龙上，预定前头穴形象.为钳为乳或为坡，或险或夷或如掌.历观龙穴无不然，大小随形无两样.此是流星定穴法，不肯向人谩空诳.更有二十八舍间,星穴裁之最为上.大凡识星方识龙，龙神落穴有真踪.真踪入穴有形势，形势真时寻穴易.若不识形穴难寻，左右高低如何针且如龙形有几样，近水近山随物象.如蛇如虎各有穴，形若真时穴可想.龙有耳角与腹肠，鼻疑龙经14颡如何却福昌.虎有鼻唇并眼耳，肩背如何却出贵看他形象宛在中，最是朝山识正龙.高低只取朝山定，莫言三穴有仙踪.千里来龙只一穴，正者为优旁者劣.枝上有穴虽有形，不若干龙为至精.龙从左来穴居右，只为回来方入首.龙从右来穴居左，只为藏形如转磨.高山万仞或低藏，看他左右及外阳.左右低时在低处，左右高时在高冈.朝山最是龙正穴，不必求他金尺量.正穴当朝必有将，有将便宜为对向.穴在南时北上寻，穴在北时南上望.朝迎矗矗两边摭，向内有如鸡见蛇.对面正来不倾仄，才方移步便欹斜.只将对将寻真穴，将若真时穴最佳.乳头之穴怕风缺，风若入来人绝灭；必须低下避风吹，莫道低时鳖裙绝.钳穴如钗壁隈，惟嫌顶上有水来；钗头不圆多破碎，水倾穴内必生灾.仰掌要在掌心里，左右挨排恐非是.窝形须要曲如窠，左右不容少偏陂；偏陂不可名窠穴，倒仄倾摧祸奈何！尖枪之穴要外裹，外裹不牢反生祸；外山抱裹穴如枪，左右抱来尖不妨.山来雄勇势难竭，便是尖形也作穴.只要前山曲抱转,针着正形官不绝.疑龙经15穴法至多难具陈，识得龙真穴始真.真形定是有真案，三百余形穴穴新.太凡寻穴非一样，降势随形合星象.譬如铜人针炙穴，穴的宛然方始当.忽然针灸失真机，一指隔差连命丧.大凡立穴在人心，心眼分明巧处寻.重重包裹莲花瓣，正穴却在莲花心.真龙定是有真穴，只为形多难具说.朝迎护从亦有穴，形穴虽成有优劣.朝迎若是有真情，此是真龙断不疑.朝迎逆转官星上，小作星形分别枝.虽然有穴非大器，随形斟酌事随宜.大凡有形必有案，大形大穴如何断譬如至尊坐明堂，列班排牙不撩乱.出人短小与气宽，皆是明堂与案山.明堂宽阔气宽大，案山逼迫人凶顽.案来降我人慈善，我去伏案贵人贱.龙形若有云雷案，人善享年亦长远.虎蛇若遇蛤与狸，虽出武权势易衰.略举些言以为例，请君由此细寻推.周家农务起后稷，享国享年延八百.秦人关内恃威权，蚕灭诸侯二世绝.此言虽大可喻小，嵩岳降神出申伯.大抵人是山川英，天降圣贤为时生.祖宗必定有山宅，占得山川万古灵（阙）.
附：疑龙十问
疑龙经16△一问抱养及僧道嗣续疑龙如何问君葬者乘生气，骨骸受福荫遗体.此说尚有一可疑，抱养之儿非己子.僧道嗣续是外来，如何却也能承继与君详论古人言，举此大略非徒然.骨骸受气荫遗体，此理昭我不容议.却将僧道并抱养，辨论如何同己子.此说诚然是可疑,固宜穷理细寻推.人家生出英豪子，便是山川锺秀气.山川灵气降为神，神随主者家生人.此山此穴认为主，即随香火降人身.古人尝有招魂葬，招魂天人可为样.招魂葬了祀事严，四百年间汉家旺.何拘骸骨葬亲生，只要祀事香火明.亦有四五百年祖，棺椁骸骨化为土.子孙千百尚荣华，人指此山谁是主.此山此穴有主者，神灵只向此家住.山川秀丽来为嗣，岂虑其家无富贵山川日夜有朝迎，生出为人亦如是.疑龙经17乃知抱养与亲生，同受生灵无以异.故人接花接果义，与此相参非与是.后母却荫前母儿，前母亦荫后母子.只缘受恩与受养，如同所生并同气.以此言之在继承，只与香火无衰替.乃知招魂与抱子，僧道相承皆类此.
△二问公位疑龙如何问公如何分公位，父母生时无少异.间或生时有爱憎，死后何由别荣悴譬如一木同根生，一枝枯悴一枝荣.荣者芳日夜长，悴者日就枯槁形.此后遂有公位议，分长分中分少位.爱憎之说起于心，荣枯之说归于地.心有爱憎死却无，地有肥硗此近似.东根肥即东枝荣，西枝硗云西枝瘁.要知此说未为当，似是如非当究理.左长前中右少位，此说当初自谁起.请君来此细排详，因别长男中少位.震为长子居左方，坎为中男坐来冈；艮为少男坐东北，乾统三男居坎傍；坤为地母西南位，长女东南中午地；兑为少女在西方,此是乾坤男女位.若以此法论阴阳，男居左傍女西厢.疑龙经18中子后龙中女向，自有次第堪推详.爰自萧梁争公位，却以玉鹅埋震地.震为长子起春宫，遂起争端谋玉器.公位之说起于斯，断以长震中居离.少居兑位四同长，五与二位分毫厘.六与少男无差别，七与长男同共说.八与五位共消详，九与三男排优劣.此是河图分九宫，上远一四七相同.中元二五八同位，下位三六九连此.后来执此为定议，只就河图分次第.
△三问公位盛衰疑龙如何
问君公位虽能别，或盛或衰是何说也有先盛后来衰，也有衰尽复萌孽.此理如何合辨明，时师廖以水宫折.不知年久世成深，岂有长盛无休歇山川之秀虽盘固，气盛气衰有时节.代代长盛者无他，后来接续得吉多.衰者后来无救助，年深气歇渐消磨.凡言公位勿固执，先看其人数代祖.新旧数坟皆是真，新者必为旧者助.如是之家世民昌，福禄未艾不可量.是真不必问大小，积小成大最为妙.是者一坟非者多，纵疑龙经19有大地力分了.譬如杯水救薪火，水少火多难救祸.是多非少反成吉，譬如众水成江河.岂无一穴分公位，不取众坟参合议.大地难得小易求，积累不已成山丘.众坟合力却成大，人说小地生公侯.那堪大地有数穴，世世公侯不休歇.凡观巨室著姓家，必有大地福无涯.子孙百世虽分散，内有救地多荣华.一穴大地荫十世,小地千坟亦如是.骐骥千里迸一日，驽马十驾亦追至.图大不得且思次，此事当为知者议.
△四问阳宅阳宅疑龙如何
问君阳宅要安居，此与安坟事一如.人家无坟有善宅，宅与阴地力无珠.大凡阳宅性穴小，穴小只宜安坟妙.小穴若为轮奂居，气脉伤残俱凿了.况是子孙必众多，渐次分别少比和.一穴裂而为四五，正偏前后岂无讹大凡阳宅要穴大，宽阔连绵又平伏.前头横玉面前宽，可为市井于内外.如此方为阳宅居，窄小难容君莫爱.疑龙经20△五问阳宅阳地大小如何
问君阴阳有两宅，古人此事要分别.吕才详论有成书，论己分明无别说.要知居止只要势，水抱山朝必有气.忽然陡泻朝对倾，破碎斜倾非吉地.下手回环朝揖正，坐主端严无返柄.纵饶小大也安和，住得百年家业盛.葬穴宜小居穴大，葬穴侧立居穴宽.
△六问主客山疑龙如何
问君主客皆端正，两岩尖圆两相映.主是三山品字安，客亦三山形一般.客山上见主山好，主山上见客山端.此处如何辨宾主，只将水抱便为真.水城反背处为客，多少时师误杀人.凡观疑穴看堂局，堂局真处抱身曲.忽然平过却如何，即以从缠分部属.缠送护托辨假真，朝山无从托龙身.朝山直来身少曲，真龙屈曲不朝人.疑龙经21△七问形真假疑龙如何
问君龙固有枝干，识得枝中干分乱.故为干上忽生枝，枝上连生数穴随.此是枝龙间旺气，譬如瓜蔓始生枝.分枝枝上连生子，生子之形必相似.或如人形必数穴,禽兽之形必同列.凡为形穴必两三，盖缘气类总如一.是故流形去结实，连生种类配偶匹.蛇形必定有雌雄，虎形相配无单只.大山峡里莫寻蛇，恐是高山脚溜斜.若是真蛇有鼠蛤，如无鼠蛤是虚花.或是蜈蚣出面来，亦有蚰蜒为案砂.大山猛勇莫言虎，恐是朝迎为主住.重峰拜舞似虎行，若是真虎无阙屏.更有肉堆狮子案，如无此案是朝迎.凡辨真假易分判，若是假穴无真案.若是真形案必真，人形人物两相亲.兽形降伏如贪噬，禽形必有条为系.龙形云雷象近水，月形星案前陈起.凡是真形有真案，试以类求当识算.疑龙经22△八问干作枝衰疑龙如何
问君前经论贵贱，上是侯藩次州县.干龙多是生王侯，枝作干龙亦蕃衍.此说分明尚有疑，试举一说为君辨.前言盛衰固有为，枝上又生数条枝.节节为龙自有穴，已作未作气自随.胡为上作下必歇，亦有下作上必衰.既饶气脉相连接，自有气脉非相依.如何盛衰尚关属，为君决此一狐疑.盖小枝龙气脉短，又出小枝无转换.随龙附气气不长，大势上连枝上干.干头未作枝先兴，枝上未作干先荣.枝上未作干后作，干长枝短力难争.恰似一瓶生数嘴，嘴小口大生水利.不从口出嘴长流，口若尽倾嘴无水.又如大树生小枝，小枝易瘦大枝肥.大枝分夺全气去，小枝不伐自衰赢.更看新作与旧作，年年深浅自可知.疑龙经23△九问穴有花假疑龙如何
问君前论穴难寻,唯有朝山识幸心.高低既以朝为定，真穴自可高低计.只缘前后有花假，假穴在后亦堪下.花穴多生连案前，朝山对峙亦如然.若将前相为证验，前后花假便不偏.到此令人心目乱，更有一说与人宣.假穴断然生在后，龙虎虽端涯必溜.穴中看见龙虎回，外面点检山丑走.花穴如何生在前，盖缘连臂使其然.连臂为案横生穴，案外有脚铺茵毡.其间岂无似穴者但见外朝尖与圆.疾师误认此花穴，不知真穴秘中垣.前花后假人少识，此法元来秘仙籍.景纯虽然不著书，今日明言不容惜.花穴最是使人迷，后龙断妙朝又奇.如何使人不牢爱，只有一破余皆非.案山必然向里是，花穴无容有回势.朝山只有顶尖圆，定有脚手丑形随.若登正穴试一看，呼吸四围无不至.又有花穴无人知，龙虎外抱左右飞.盖缘正穴多隐秘，或作钗钳或乳垂.龙虎数重多外抱，龙上看虎左右归.疑龙经24虎上见龙左右抱，或从龙虎上针之.不知止穴尚在内，凡是穴郛曲即非.曲是抱里非正穴，请君以此决狐疑.
△十问博换疑龙如何
问君寻龙莫失踪，三吉自有三吉峰.前去定作贪狼体，时时回顾火星宗.及至剥入辅弼去，犹作小峰顾祖宗.如何变星剥换了，却与前说事不同.盖缘干龙行千里，一剥一换一峰起.由贪入巨入禄文，次第入廉武里.破军尽变入辅弼，每星十二大盘屈.蛇行鹅顶鹤爪分，失落低平骏马奔.如此行来又数程,博换变易又前行.前行直到藩垣里，四外有山关水至.低平尚有辅弼形，此是入垣寻至止.干龙行不问祖宗，枝上顾祖却不同.干上剥换节节去，枝上落穴必顾宗.干龙一变少亦九，多者或至十二重.一星十二节始变，周而复始换头面.贪尖巨方小卧蚕，如此周围换尽贪.换贪若尽即入巨，亦如贪狼数节去.多至十二少九变，却变禄星分台去.禄存节数如贪巨，换了文廉又至武.博换若周即转星，辅疑龙经25星三四弼起程.弼星入手必平漫，辅星入首多曲形.此是变星变尽处，变尽垣城四外迎.凡观一星便观变，识得变星知近远.远从贪起至破军，换尽龙楼生宝殿.虽然高耸却不同，还是尖峰高山面.一博一换形不同，岂可尽言顾祖宗君如识得变星法，千里百里寻来龙.谁人识得大龙脊，山正好时无脚力.裹费不惜力不穷，其家世代腰金紫.凡看变星先看断，断处多时星必变.如此断绝曲屈行，高入青冥变鹤形.鹤形渐低必断绝，断绝复起是变星.却从变星辨贪巨，或是廉文武禄存.只以变星逆求程，识得变星节数法.不必论程穷脚力，只从变尽至弼星.岂愁不识得垣城
附：卫龙篇
疑龙经26辅弼入垣星既晓，缠送护托皆明了.如何尚有傍明星，此星能明最精妙.左侍右卫形如何，此龙生处苦无多.除却天池并夹辅，高山顶生有平波.天地之水满则溢，侍卫之水随龙入.深入坎井不闻声,恰似尾闾没无疏.道是天地又却非，二山环合使人疑.不知龙自不央过，两边侍卫贴身随.要在前侍并后卫，只有一丛贴身体.正龙高枝侍卫低，前池未满后池继.看来彷佛似天地，只有流泉活处低.或由田源水入次，或有干窠如环随.两池相逐前后卫，两池相夹左右同.此是贵龙亲待卫，高处是首低是尾.只观水流与不流，水若深潜是卫气.龙身若有此真形，一百里外垣城生.分垣远去似不顾，垣穷尽处面前横.垣中横水从中过，远缠如带五里生.坦前外列如打围，坦气足时无缺破.垣前水直入垣来，曲转东西垣亦开.疑龙经27却有随龙小溪涧，弯环抱体常低徊.横城水绕太微势，直朝射入紫垣气.百源来聚天市垣，一水抱曲是天园.更有天苑内无润，却有大水环三边.平洋宛然是紫气，河中河曲是天市.关中只是天苑垣，伊洛亦合是天肆.京师华盖是前星，东京三水入中庭.燕山最高象天市，天市碣石转抱萦.太行之东有天市，马耳峰上有侍卫.长江环外有三结，三结坦前水中列.中垣巳是帝王州，只是垣城气多泄.海门环合似天市，天目天池生侍卫.万里飞腾垣外色，海外诸峰补垣气.盛衰长短固有时，亦是山川积气围.略举诸垣与君说，更有难言谁得知上相次相既列上，上将次将必也两.上卫次卫必居中，所论卫龙合天象.山川之气上为星,星辰列次应出形.仰观星象储察理，卫龙内坚随龙行.只是贴身不关峡，以此可见天地情.略言侍卫贴龙体，详别流星入无底.卫山环合夹龙身，此是垣关常紧闭.屠龙不如且抵，多龙少却成痴.大言无当下士笑，或笑或取吾何辞.